kardosdrur/scandi-wiki huggingface dataset:
Københavns belejring (1535-1536)

Københavns belejring var en periode fra juli 1535 til august 1536. Det var en del af Grevens Fejde, en borgerkrig som foregik under reformationsoprøret, og samtidig med belejringens og borgerkrigens afslutning indførtes reformationen i Danmark.

Byen var under ledelse af grev Christoffer af Oldenburg og hertug Albrecht 7. af Mecklenburg, som lübeckerne havde overtalt til at bistå. Der var fra begyndelsen rivalisering mellem disse to ledere, som begge håbede på at overtage kongemagten, selvom de havde sluttet forbund om at genindsætte den fordrevne Christian 2.

Kong Christian 3. havde vundet søherredømmet efter at have slået den lybske flåde i Svendborgsund som en del af slaget ved Øksnebjerg, og han blokerede derefter indsejlingen til København. Hæren blev samlet omkring byen, og da Christian 3. selv ankom til sin lejr ved Serridslev den 29. juli, var belejringen iværksat.

København havde forberedt sig med forråd af våben og forplejninger, og der blev gjort modstand efter bedste evne. Den 14. september har der formodentlig været et større udfald, for da tog kongens soldater et større antal fanger. Der var også mislykkede undsætningsforsøg fra søsiden, da den hanseatiske flåde i november tørnede sammen med den kongelige flåde.

Det lykkedes at få forplejninger ind i med tyske skibe løbet af vinteren, da flåden var lagt op, og en kraftig isvinter gjorde det også muligt at få forplejninger fra Amager.

Den 14. februar 1536 sluttede Lübeck fred og anerkendte Christian 3. som konge, og København fik derefter tilsendt flere tilbud om amnesti, hvis man overgav sig; det gjorde man dog ikke.

Da en fredsslutning blev afslået, blev belejringen forstærket, og havneindløbet blev spærret med endnu flere skibe. Flere forsøg på at indsejle forsyninger, bl.a. i maj måned, blev forhindret, og situationen blev stadigt værre i byen, hvor borgernes håb om opbakning og sejr svandt. Byens borgmestre besvarede borgernes klager med, at man jo endnu ikke havde spist sine egne børn, som man havde gjort under Jerusalems belejring. Og alligevel var det ikke langt fra at være så galt. Man slagtede heste, hunde og katte, som var ligeså udhungrede som menneskene, og priserne på simple fødevarer som brød steg til formuer.

Endelig den 22. juli gav man op, og greven, hertugen og borgmestre begav sig ud til kongens lejr for at bede om nåde. Den 29. juli gik kongens soldater ind i byen, og forsyninger begyndte at blive indført.

Grev Christoffer og hertug Albrecht blev forvist, og de borgere, som måtte ønske det, fik lov til at rejse med. Kongens eget indtog i byen skete 6. august.

Kilder 
 Oluf Nielsen: Kjøbenhavns Historie og Beskrivelse I-VI, 1877-92 
 Sven Cedergreen Bech: Københavns historie gennem 800 år (1967)

Belejring (1535-1536)
Belejringer
Grevens Fejde
Danmark i 1500-tallet
Mansfeld

Mansfeld (nu egentlig Mansfeld-Lutherstadt) er en lille by i Sachsen-Anhalt i Tyskland, med ca 9.000 indbyggere i 2005. Den ligger øst for Harzen, et lille fjeldområde centralt i Nordtyskland.

Byen dukker op i historisk kildemateriale fra 973. Siden 1996 har den haft ordet «Lutherstadt» som tilføjelse til navnet. Martin Luther boede her i dele af sin barndom; hans far Hans Luder (fra Lothar) drev kobberminer her.

Byer i Sachsen-Anhalt
Mars Attacks!

Mars Attacks! er en komedie science fiction film af Tim Burton baseret på byttekortserien Mars Attacks. Den blev udgivet i 1996 af Warner Brothers

Medvirkende 
 Jack Nicholson – Amerikansk præsident, James Dale/Art Land
 Glenn Close – præsidentfrue Marsha Dale
 Annette Bening – Barbara Land
 Pierce Brosnan – Professor Donald Kessler
 Danny DeVito – uhøflig spiller (navn oplyses ikke)
 Martin Short – Pressesekretær Jerry Ross
 Sarah Jessica Parker – Nathalie Lake
 Michael J. Fox – Jason Stone
 Rod Steiger – General Decker
 Paul Winfield – General Casey
 Tom Jones – sig selv
 Jim Brown – Byron Williams
 Lukas Haas – Richie Norris
 Natalie Portman – Taffy Dale
 Pam Grier – Louise Williams
 Lisa Marie – Martian Girl
 Brian Haley – Secret Service Agent Mitch
 Sylvia Sidney – Bedstemor Florence Norris
 Jack Black – Billy Glen Norris
 Ray J – Cedric Williams
 Brandon Hammond – Neville Williams
 Janice Rivera – Cindy
 O-Lan Jones – Sue Ann Norris
 Christina Applegate – Sharona
 Joe Don Baker – Mr. Norris
 Jerzy Skolimowski – Dr. Zeigler
 Barbet Schroeder – Frankrigs præsident

Modtagelse 
Filmen modtog blandede anmeldelser fra kritikerne (den var mere populær i Europa end i Nordamerika) og selv om der var en verdensomspændende omsætning på $101.371.017, anses den kun for at være en moderat succes, da den kostede 70 millioner dollars at indspille.

Referencer

Eksterne henvisninger 
  hos Warner Bros.
 

Amerikanske film fra 1996
Science fiction-film fra USA
Komediefilm fra USA
Film instrueret af Tim Burton
Engelsksprogede film
Peter Ingwersen

Peter Emil Ingwersen (3. februar 1920 i Toftlund – 23. november 2004) var førstelærer i Jernvedlund og var medstifter af rejsebureauet Tjæreborg Rejser sammen med præsten Eilif Krogager.

Erhvervsfolk fra Danmark
Det passer

Det passer er titlen på Johnsons første album fra 2006. Albummet er produceret af Lasse Pilfinger, Rune Rask & Troo.L.S.

Debutalbummet fra den danske rapper Johnson som udkom d.29/5 2006 på ArtPeople. Albummet indeholdte en lang række succesfulde singler, bl.a. "Kig forbi", titelnummeret "Det passer" og "Nasty".  Albummet vandt prisen Årets dansk hip hop udgivelse ved Danish Music Awards 2007 og blev i juni 2007 certificeret guld af IFPI Danmark for salg af mere end 15.000 eksemplarer. Albummet anses af flere for en ny dansk klassiker indenfor genren Crunk og westcoastrap.

Spor 
 Intro 
 Det passer 
 Fra Mit Kvarter feat. L.O.C. 
 Kig forbi 
 Kender du det 
 Nasty 
 Ik hate 
 Drama 
 Bite mit shit 
 Dankort Blues 
 Tatoos 
 De drømmer feat. U$O 
 Pengeskabet feat. Alex 
 Total lokal 
 Borte med blæsten

Personel 
Marc Johnson : vokal
Pilfinger : Producer
Rune Rask & Tro.L.S : Producer på "Borte med blæsten". 
L.O.C. : Gæstevokal
 U.S.O : Gæstevokal
 Alex Ambrose : Kor
 Hannah Schneider : Gæstevokal
 Anders Schumann : Mastering 
 Tomace : Artwork
 Elisabeth Dahlberg : foto 
 Marc Johnson, Lasse Kramhøft & Christian Møller : Executive producer. 

Album fra 2006
Rapalbum fra Danmark
Det bli'r ikke bedre

Det bli'r ikke bedre (originalitel: As good as it gets) er en amerikansk film fra 1997, som fortæller historien om den tvangsneurotiske, racistiske, homofobe forfatter Melvin Udall (Jack Nicholson), som på grund af sin sygdom lever i en verden, som er skrumpet ind til omtrent at være på størrelse med hans lejlighed og de bøger han skriver. Ikke desto mindre bliver han venner med sin faste servitrice (Helen Hunt), en alenemor, og den homoseksuelle nabo (Greg Kinnear). Det er en romantisk komedie, der udspiller sig i en postmoderne, ikke perfekt verden.

Medvirkende 
 Jack Nicholson : Melvin Udall
 Helen Hunt : Carol Connelly
 Greg Kinnear : Simon Bishop – Melvins nabo
 Cuba Gooding Jr. : Frank Sachs – en kunsthandler, og Simons ven
 Shirley Knight : Beverly Connelly – Carols mor
 Skeet Ulrich : Vincent Lopiano
 Yeardley Smith : Jackie Simpson
 Lupe Ontiveros : Nora Manning
 Hunden Jill: Verdell (trænet af Mathilde DeCagny)
 Danielle Spencer: dyrlæge

Eksterne henvisninger 

 

Amerikanske film fra 1997
Romantiske komediefilm fra USA
Golden Globe for bedste film - musical eller komedie
Film instrueret af James L. Brooks
Rundt om Schmidt

Rundt om Schmidt (originaltitel About Schmidt) er en amerikansk sort komediefilm fra 2002, instrueret af Alexander Payne og med Jack Nicholson i hovedrollen som Warren Schmidt og Hope Davis som hans datter Jeannie. Den er baseret på en roman fra 1996 med samme navn skrevet af Louis Begley.

Eksterne henvisninger
 

Komediefilm fra USA
Amerikanske film fra 2002
Faraos Cigarer

Faraos Cigarer er en dansk butikskæde med speciale i rollespil og tegneserier. Faraos Cigarer fungerer også som forlag.

Kæden har seks butikker i Indre By i København pr. 2023. På Vimmelskaftet 47-49 på Strøget ligger der en butik med tegneserier på dansk og engelsk, et tegneserieantivariat og en afdeling med Harry Potter. På Skindergade 14 ligger der en butik med blandt andet merchandise og retrofilm. I Skindergade 28 ligger der en butik med speciale i liverollespil og udklædning På den anden side af gaden i Skindergade 27 på hjørnet af Klosterstræde ligger der en butik, der beskæftiger sig med manga og anime mv. I Skindergade 31 ligger der en butik for bræt- og rollespil, blandt andet med Dungeons & Dragons som speciale. I Nørregade 6 på hjørnet af Dyrkøb ligger der en butik for kort- og figurspil, og hvor der også er et spillelokale.

Faraos Cigarer har desuden en butik med speciale i liverollespil, brætspil, og kortspil på Jernbanepladsen 63 i Lyngby. En butik på Lyngby Hovedgade 23 har et bredt udvalg af danske og amerikanske tegneserier samt manga.

1. juni 2019 indgik Dragons Lairs to butikker i Faraos Cigarer. Butikken i Odense flyttede samtidig til Klostervej 3, mens butikken i Aarhus blev på Amaliegade 21. Butikken i Odense har et bredt udvalg, mens butikken på Amaliegade i Aarhus især fokuserer på figurspil, rollespil mv. 10. oktober 2020 åbnedes yderligere en butik i Ryesgade 3 i Aarhus, der fokuserer på tegneserier af enhver slags samt merchandise.

Faraos Cigarer er Skandinaviens eneste distributør af Tintin-merchandise og har passende taget sit navn fra Tintin-tegneseriealbummet af samme navn.

Referencer

Eksterne henvisninger 

 Faraos Cigarers hjemmeside

Boghandlerkæder i Danmark
Rollespil
Magic: The Gathering
Spilbutikskæder i Danmark
Forlag fra Danmark
May Warden

May Warden (født 9. maj 1891 i Leeds, død 5. oktober 1978 i London) var en engelsk skuespillerinde, der nok mest er kendt for rollen som Miss Sophie i sketchen 90-års-fødselsdagen, der hver nytårsaften sendes på DR1.

Siden slutningen af 1940'erne optrådte May Warden som Miss Sophie i 90-års-fødselsdagen i forskellige varieteer i den engelske badeby Blackpool. Hun blev i 1963 sammen med sin scenepartner, komikeren Freddie Frinton, kendt i Vesttyskland for opførelsen af sketchen i NDR-udsendelsen Guten Abend, Peter Frankenfeld!. Efterfølgende blev sketchen optaget og er senere blevet en af de mest genudsendte programmer på tv i mange lande. May Warden endte sin skuespillerkarriere i 1973.

Warden var gift med komikeren Silvester Stewart og fik sammen med ham to døtre og to sønner. En af døtrene blev ligeledes skuespiller.

Kilder / eksterne henvisninger 
 
 BBC Comedy Guide – May Warden

Skuespillere fra England
Time kommune

Time er en kommune i Jæren, Rogaland fylke i Norge. Kommunen grænser til Sandnes i nord, til Gjesdal i øst, til Bjerkreim og Hå i syd og Klepp i vest.

Den største by er Bryne, som fik bystatus 1. januar 2001. Andre byer er Frøyland, Kvernaland, Lyefjell og Undheim. Dele af Kvernaland ligger i Klepp kommune. Dele af grænsen til Klepp kommune går gennem Frøylandsvatnet.

Erhvervsliv 
Landbruget og husdyrholdet er betydeligt i kommunen, med blandt andet hønse-, fåre-, kvæg- og svinehold. Industrien beskæftiger alligevel omtrent dobbelt så mange.

Bryne Mølle er sammen med Storstova Jærens regionale kulturhus.

Eksterne henvisninger 
 Kommunefakta Rogaland, Statistisk Sentralbyrå 

Kommuner i Rogaland
Serin

Serin (også Ser eller S) er en α-aminosyre, der findes i næsten alle proteiner. Den findes i to isomere former, en L- og en D-form, hvoraf det kun er L-formen der findes naturligt. Serin er ikke en essentiel aminosyre, da den kan dannes i kroppen. Navnet serin stammer fra det latinske ord for silke, sericum, da denne aminosyre findes i store mængder i silkeprotein.

Serins sidekæde indeholder en alkoholgruppe, som er vigtig for funktionen af nogle bestemte enzymer, serinproteaserne.

Syntese 
Biosyntesen af serin starter med oxidation af 3-fosfoglycerat, en reaktion som resulterer i 3-fosfohydroxypyruvat og NADH. Transaminering med glutaminsyre giver 3-fosfoserin, som omdannes til serin ved fjernelse af fosfat.

Funktion 
Serin er en vigtig bestanddel af stofskiftets reaktioner, da det er involveret i biosyntesen af puriner og pyrimidiner, og aminosyrerne cystein og tryptofan, samt en lang række andre metabolitter.

Serinrester i enzymer spiller ofte en vigtig rolle for deres katalytiske funktion. Serin findes i det aktive site i enzymerne chymotrypsin og trypsin, samt mange andre enzymer.
De såkaldte nervegasser og mange stoffer der bruges i insektbekæmpelsesmidler fungerer ved at binde til en serinrest i det aktive site af enzymet acetylkolinesterase, hvorved der fuldstændig hæmmer enzymet. Uden dette enzym, som normalt ødelægger acetylkolin når det har udført sin funktion, ophobes hurtigt høje mængder af denne neurotransmitter, hvilket resulterer i epileptiske anfald og død.

Som proteinbestanddel kan sidekæden indgå i glykosyleringsreaktioner.

Aminosyrer
Fish and chips

Fish and chips er en populær fastfoodret fra Storbritannien. Fish'n'chips er friturestegt fisk serveret med pomfritter.
I England blev fish and chips serveret i gårdagens avis, men det sker i dag yderst sjældent af helbredsmæssige grunde. Utrykt avispapir bruges dog nogle steder. Husholdningssalt, eddike og ærtemos bliver ofte brugt til fish and chips.

Fish and chips er også en del af det irske køkken.

Fiskeretten er populær over hele kloden. I Danmark har retten navnet fiskefileter, men til forskel fra fiskefileter, der bliver paneret og pandestegt, bliver fisken i fish and chips vendt i en tynd dej, oftest bestående blot af øl og mel ("beer battered"), dybstegt, og serveret i dejen sprød, tyk og porøs. De pommes frites (chips), som bliver serveret i England, er tykke og bløde, til forskel fra de amerikanske (Fries).

Referencer 

Fastfood
Mad fra Storbritannien
Fiskeretter
Investiturstriden

Investiturstriden var en strid i middelalderen i 1000-1100-tallet mellem de tysk-romerske kejsere og pavestolen om retten til at udnævne personer til høje kirkelige embeder (biskopper, abbeder osv.). Striden sluttede i år 1122 med Wormskonkordatet der var et forlig som styrkede pavemagten.

Eksterne kilder/henvisninger 
 http://www.jmarcussen.dk/historie/hart/worms.html

Romerskkatolske kirke
Nadia Yassir

Nadia Yassir er en fiktiv person fra tv-serien 24 Timer spillet af Marisol Nichols. Hun kaldes Natalie af sine kollegaer. Natalie er CTU's næstkommanderende og Bill Buchanans højre hånd.

Sæson 6 
Efter CTU Los Angeles vender tilbage til at operere som en efterretningstjeneste uafhængig af Sikkerhedsdepartementet efter Karen Hayes' ønske og Bill Buchanan er blevet genindsat som Øverste specialagent, bliver Natalie ansat som hans stabschef.

Natalie er en attraktiv, stærk og talentfuld kvinde som, for at understrege sin autoritet, forsøger at kontrollere næsten alt hvad Chloe O'Brian, som har en ry for at bryde alle regler for at hjælpe eks-agenten Jack Bauer, gør.

Figurer i 24 Timer
Florarige

Et Florarige er et område, der er kendetegnet ved en selvstændig vegetationskarakter, og som er opstået uafhængigt med egen fylogenese. Florarigerne rummer store forskelle, de viser en høj grad af særpræg, og de afspejler den geologiske udvikling på kontinenterne. De kan ofte skelnes fra hinanden på plantegrupper af meget omfattende karakter (familier og slægter). Disse grupper betegner man som floraelementer i det pågældende plantegeografiske område. Florarigerne er de største, floristiske enheder, som bruges til en meget grov inddeling. De opdeles gerne i florazoner, der så igen underdeles i floraområder. 

Det er ofte naturlige grænser, der virker som afgrænsning af florarigerne. Det kan f.eks. være bjergkæder, oceaner eller ørkener, der hindrer planteslægterne i at udbrede sig. Når disse grænser er særligt gamle og virkningsfulde, er der gået rigtigt lang tid, hvor der har kunnet ske en individuel udvikling af selvstændige arter. I så fald er kontrasten til andre florariger desto mere udpræget. Selv på små områder kan der dog opstå forskelle mellem egne med en særlig flora (floraegne). 

Man opdeler jorden i seks kontinentale florariger og ét oceanisk florarige:
 Holarktis – hele den nordlige halvkugle, bortset fra troperne (svarer til de Palæarktiske og Nearktiske økozoner)
 Palæotropis – "den gamle verdens troper": Afrika syd for Sahara (men uden sydspidsen), Indien og Oceanien (svarer til den Indomalayiske økozone og den Afrotropiske økozone undtagen Kap-provinsen)
 Neotropis – "den nye verdens troper": Sydamerika (men uden den sydligste spids) og Mellemamerika (svarer til den Neotropiske økozone uden sydspidsen)
 Australis – Australien (svarer til den Australasiske økozone)
 Capensis – Kapregionen i Sydafrika
 Det oceaniske florarige – isolerede øer i verdenshavet, specielt i Stillehavet
 Antarktis – Antarktis, subantarktiske øer som f.eks. Kerguelen, sydspidsen af Sydamerika og den sydvestlige del af New Zealand

Se også 
 Floraprovins

Botanik
Økologi
Ny Carlsbergfondet

Ny Carlsbergfondet er en fond under Carlsbergfondet, der som formål har at støtte kunst og kunstvidenskab i Danmark. Den blev oprettet 20. januar 1902 af brygger Carl Jacobsen og hans hustru Ottilia Jacobsen.

Direktion 
Ny Carlsbergfondets bestyrelse benævnes direktion og består af fem medlemmer, som udpeges af medlemmerne af Videnskabernes Selskab.

Formænd 
 1902-1914 Carl Jacobsen
 1914-1946 Helge Jacobsen
 1946-1961 Viggo Thorlacius-Ussing (medlem fra 1935)
 1961-1974 Jørgen Sthyr (medlem fra 1957)
 1974-1988 Torben Holck Colding (medlem fra 1962)
 1988-2013 Hans Edvard Nørregård-Nielsen
 2014-2019 Karsten Ohrt (medlem 1994-2007)
 2020-nu Christine Buhl Andersen (medlem fra 2014-2016)

Øvrige medlemmer 
 1902-1915 Holger Hammerich
 1902-1935 A.P. Weis
 1915-1923 Lauritz Zeuthen
 1924-1938 Francis Beckett
 1938-1957 Knud Friis Johansen
 1946-1957 Ejnar Dyggve
 1957-1962 P.J. Riis
 1961-1982 Else Kai Sass
 1974-1993 Svend Eriksen
 1982-2006 Else Marie Bukdahl
 2006-nu Morten Kyndrup
 2007-2014 Maria Fabricius Hansen
 2017-nu Stine Høholt
 2021-nu Lisette Vind Ebbesen
 2021-nu Toke Lykkeberg

Sekretærer 

 1915-1926 Frederik Poulsen
 1927-1930 Harald Ingholt
 1930-1933 Gustav Falck
 1933-1934 Vagn Poulsen
 1934-1935 Gustav Falck (igen)
 1935-1943 Vagn Poulsen (igen)
 1943-1949 Jørn Rubow
 1950-1962 Torben Holck Colding

Referencer

Litteratur 
 Francis Beckett: Ny Carlsbergfondet og dets Virksomhed 1902-27, 1927.
 Ny Carlsbergfondet, et jubilæumsskrift: Dets virksomhed 1927-1952, 1952.
 Hans Edvard Nørregård-Nielsen: Ny Carlsbergfondet 1902-2002, 2002.

Eksterne henvisninger 
 Ny Carlsbergfondets hjemmeside

Fonde fra Danmark
Etableret i 1902
Klub 27

Klub 27 refererer til kendte som ukendte musikere, der døde i en alder af 27 år. Enten efter at have levet efter devisen 'lev stærkt, dø ung' eller som følge af drab eller selvmord .  Antallet af musikere, der er døde i denne alder og de mystiske omstændigheder, har givet næring til en myte om, at der er en unaturlig baggrund for berømte musikeres død i netop den alder.  Denne "klub" nævnes ofte i musiklitteraturen og af og til i dagspressen. Adskillige dokumentarer, såvel som romaner, film og teaterstykker omhandler dette fænomen. Charles R. Cross, som har udgivet biografier om Kurt Cobain og Jimi Hendrix skriver således:
"The number of musicians who died at 27 is truly remarkable by any standard. [Although] humans die regularly at all ages, there is a statistical spike for musicians who die at 27."

Musikere der normalt medregnes i Klub 27

Andre musikere der døde som 27-årige 
 Alan Wilson (1943- 3. september 1970), Canned Heat - død af overdosis
 Ron "Pigpen" McKernan (8. september 1945 – 8. marts 1973) (Grateful Dead) — døde af indre blødninger i fordøjelsessystemet
 Peter Ham (27. april 1947 – 24. april 1975) (Badfinger) — selvmord
 D. Boon (1. april 1958 – 22. december 1985) (The Minutemen) — døde i et færdselsuheld
 Kristen Pfaff (26. maj 1967 – 16. juni 1994 (Hole) — døde af en overdosis heroin

 Gram Parsons (5. november 1945 – 19. september 1973 — døde af en overdosis
 Kim Jong-hyun (sanger) (8. april 1990 – 18. december 2017) - selvmord
 Fredo Santana (Rapper) (4. juli 1990 - 19. januar 2018) - epileptisk anfald/slagtilfælde

Referencer 

Musikere
Lister over personer
Død
Viggo Mortensen (flertydig)

Der er flere personer, der hedder Viggo Mortensen:

 Viggo Mortensen – en dansk-amerikansk skuespiller
 Viggo Mortensen (teolog) – en aarhusiansk professor
Natchez-stammen

Natchez-stammen var en stamme af oprindelige amerikanere, som eksisterede i den første periode af den europæiske kolonisation. Stammen eksisterer ikke som selvstændig stamme i dag, men der lever efterkommere af Natchez indianerne i Creek og Cherokee stammerne i Oklahoma. Begrebet Natchez Nation eksisterer stadig, og selv om efterkommerne af stammen lever spredt i andre stammer, har de stadig en ledelse bestående af en fredshøvding, en krigshøvding og fire "klanmødre".

Historie 
Oprindeligt boede natchez folket i ni byer øst og syd for byen Natchez i Mississippi. Den mandlige leder af stammen blev kald "Den store Sol" (The Great Sun). Høvdingeværdiggheden nedarvedes gennem moderen, således at en høvding ikke gav titlen videre til sin søn, men til sin nevø (en søn af høvdingens søster).

Disse "sole" blev æret så meget i stammen, at det var almindeligt at hans nærmeste begik selvmord når en "sol" døde. Da Den store Sol, "Tatoverede slange", døde i 1725, begik to af hans hustruer, en af hans søstre, hans vigtigste kriger, hans medicinmand, hans "tjener" og dennes hustru, den kvinde der havde plejet ham på dødslejet, og en håndværker, der lavede hans stridskøller, alle selvmord. Han bror, der var regerende "sol", ville også begå selvmord, men blev overtalt af stammens franske allierede til at lade være.

Natchez folket var en væsentlig magt, da de først mødte spaniere og senere franskmænd. De havde tætte diplomatiske forbindelser til franskmændene og var direkte allierede med dem i kortere perioder. Efterhånden blev forholdet dårligere, og sygdomme og krig begyndte at tynde ud i natchez folket. I 1716, 1722 og 1729 førte stammen krig mod de franske kolonister, og efter krige mod choctaw stammen, der boede nord for natchez'ernes område, gik stammen helt i opløsning og de overlevende medlemmer flygtede og tog ophold blandt creek- og chickasaw stammerne. Efter konflikter mellem disse stammer og cherokeserne, endte det med, at de fleste overlevende natchez indianere blev optaget i cherokeserstammen. En lille gruppe findes i dag blandt Avoyel indianerne i Louisiana.

Sprog 
Stammen kaldte sig selv w-nahk'che. Sproget, de talte, er tilsyneladende ikke i familie med andre oprindelige amerikaneres sprog. Enkelte forskere har foreslået at sproget var en variant af muscogee sprogfamilien, men der er ikke ført bevis for dette. I 1930'erne var der stadig to personer, der talte sproget flydende, men i dag eksisterer det kun som ceremonielt sprog.

Eksterne henvisninger 
 Natchez indianerne 
 Natchez stammen – oprindelse mm. 
 Natchez stammens historie

Oprindelige amerikanere
Hedmarken

Hedmarken (også: Hedemarken) er et område i det østlige Norge, som i dag består af sognene i Hamar og omegn, hele Hamar og Stange kommune og dele af Løten og Ringsaker kommuner. Området har givet navn til Hedemarkens Amt, senere Hedmark fylke, selv om landskabet udgør en ganske lille del af Hedmark fylke. Hedmarken er kendetegnet ved bakkede landbrugsområder, grønne fjelde og fyrretræsskove.

Innlandets geografi
Landskap i Norge
Dag Ringsson

Dag Ringsson (Oldnordisk: Dagr Hringsson) (levede i det 11. århundrede) var del af Olav den Helliges hær ved Slaget ved Stiklestad.

Ringsson var søn af Ring Haraldsson og ifølge Snorri nedstammende fra den tidligere norske kong Harald Hårfager og hans kone Åshild Ringsdatter.

Familien havde slået sig ned i Sverige hvor Dag var en adelsmand ved den svenske konges hof, da Olav den Hellige formåede at overtale ham og hans mænd til at slutte sig til Olavs fejlslagne projekt om at generobre Norge. Efter at Olav den Hellige var faldet i slaget ved Slaget ved Stiklestad overtog Dag ledelsen af kongens styrker indtil han med sine mænd flygtede tilbage til Sverige.

Tjek fødsels- og dødsår
Personer fra vikingetiden
Personer i 1000-tallet
Personer i Norges historie